Document ID: 32005R1570

KOMISIJAS REGULA (EK) Nr. 1570/2005
(2005. gada 27. septembris),
ar kuru labo Regulu (EK) Nr. 2104/2004, ar ko nosaka piemērošanas kārtību Padomes Regulai (EK) Nr. 639/2004 par Kopienas attālākajos reģionos reģistrēto zvejas flošu pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 11. panta 5. punktu,
ņemot vērā Padomes 2004. gada 30. marta Regulu (EK) Nr. 639/2004 par Kopienas attālākajos reģionos reģistrēto zvejas flošu pārvaldībū (2) un jo īpaši tās 1. panta 2. punktu un 4. panta 3. punktu,
tā kā:
(1)
Komisijas Regulā (EK) Nr. 2104/2004 (3) paredzēti sīki izstrādāti noteikumi Kopienas attālākajos reģionos reģistrēto zvejas flotu pārvaldības īstenošanai līdz 2006. gada 31. decembrim, kā arī noteikti īpaši robežlīmeņi attiecībā uz katru Francijas, Portugāles un Spānijas attālāko reģionu flotes segmentu.
(2)
To divu Francijas Reinjonas reģiona flotes segmentu nosaukumi, kas iekļauti Regulas (EK) Nr. 2104/2004 pielikumā, ir kļūdaini un tie jālabo. Šis labojums jāpiemēro ar atpakaļejošu datumu, un tas neradīs kaitējumu uzņēmējiem.
(3)
Šajā regulā paredzētie pasākumi ir saskaņā ar Zivsaimniecības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2104/2004 pielikumu aizstāj ar tekstu šīs regulas pielikumā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2003. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 27. septembrī

Labels: 18
19
6